Zece persoane s-au autoevacuat din cauza unei explozii înregistrate joi într-un bloc din municipiu după o acumulare de gaze la o butelie, transmite Agerpres.
Incidentul a avut loc pe str. Laminoriștilor din Galați.
Explozia nu a fost urmată de un incendiu, a precizat ISU Galați.
Totuși, suflul exploziei i-a provocat unei femei arsuri de gradul I la față și la cap. Victima, în vârstă de 51 de ani, a fost dusă la spital pentru îngrijiri medicale.
ISU Galați a trimis la fața locului două autospeciale de stingere, o autoscară și un echipaj SMURD.
Gazele s-ar fi acumulat din cauza unui aparat de gătit neetanșat conectat la o butelie.